 Z A P I S N I K

od 26. lipnja 2024.
sa 24. sjednice Općinskog vijeća Općine Koprivnički Bregi, održane u dvorani za sastanke Općine Koprivnički Bregi, Kralja Tomislava 2, s početkom u 19,30 sati.

Sjednica je sazvana sazivom KLASA: 024-02/24-01/04, URBROJ: 2137-8-24-1, od 19. lipnja 2024. godine.

PRISUTNI:

a) članovi Općinskog vijeća:
1.Đurđica Mustaf
2.Denis Zagrajski
3.Krunoslav Krapinec
     4.Siniša Maroševac
     5.Krešimir Rajtarić
     6.Tomislav Tomiek

ODSUTNI: Stjepan Sršek, Mario Delimar i Miroslav Sarić
      b) ostali prisutni:
1.Mato Kuzminski, općinski načelnik
2.Jasna Klasan, pročelnica Jedinstvenog upravnog odjela
3.Sonja Terzić, viši referent za upravne poslove
4.Monika Varga, viši stručni suradnik za računovodstvene poslove

4.Sanela Brgles, ravnateljica vrtića „Vrapčić“

5.Marina Bači, računovotkinja vrtića „Vrapčić“

ODSUTNI: Filip Galinec, predsjednik Savjeta mladih Općine Koprivnički Bregi
Sjednicu Općinskog vijeća Općine Koprivnički Bregi otvara predsjednik Općinskog vijeća Siniša Maroševac i pozdravlja sve prisutne te posebno ravnateljicu vrtića Sanelu Brgles i računovotkinju vrtića Marinu Bači. Napominje da se sjednica vijeća snima. 
PREDSJEDNIK: Utvrđujem da je sjednici prisutno 6 članova Općinskog vijeća, tako da Općinsko vijeće može donositi pravovaljane odluke. 
PREDSJEDNIK: Predlažem sljedeći:
D N E V N I   R E D

· Utvrđivanje kvoruma i usvajanje dnevnog reda
1. Usvajanje zapisnika sa 23. sjednice Općinskog vijeća,
2. Rasprava i donošenje Odluke o davanju suglasnosti na povećanje plaća u Dječjem vrtiću Vrapčić, Podružnici Potočić u Koprivničkim Bregima,

3. Donošenje Zaključka o donošenju Programa mjera za poticanje rješavanja stambenog pitanja mladih obitelji na području Općine Koprivnički Bregi u 2024. godini,
4. Donošenje Rješenja o izboru predsjednika i članova Odbora za dodjelu javnih priznanja Općine Koprivnički Bregi,

5. Donošenje Odluke o izmjeni Odluke o plaći i drugim pravima iz rada općinskog načelnika Općine Koprivnički Bregi,

6. Donošenje Odluke o izmjenama Odluke o koeficijentima za obračun plaće službenika i namještenika Jedinstvenog upravnog odjela Općine Koprivnički Bregi,
7. Razno.
PREDSJEDNIK: Tko je za predloženi dnevni red? Konstatiram da je dnevni red jednoglasno prihvaćen (6 glasova „za“) te možemo preći na 1. točku dnevnog reda.
Točka 1.
PREDSJEDNIK: Dobili ste zapisnik sa prethodne 23. sjednice. Da li ima primjedbi na zapisnik? S obzirom da nema primjedbi, konstatiram da je zapisnik sa 23. sjednice prihvaćen jednoglasno.

Točka 2.


SANELA BRGLES: Grad Koprivnica je drastično podigao plaće svojem vrtiću. Naše odgojiteljice su radi toga nezadovoljne i traže povećanje plaće, ne tražimo zakonsku plaću koja bi nam pripadala nego nižu od toga. Barem da se usklade naše plaće sa Gradom Koprivnica jer se bojim da će nam ljudi odlaziti iz vrtića. Općine Gola, Đelekovec i Koprivnički Ivanec su već prihvatile ovaj naš prijedlog pa vas molim da i vi prihvatite naš prijedlog za povećanje plaće. Molim da ide u 7. mjesecu plaća za 6. mjesec po ovom prijedlogu za povećanje.
MARINA BAČI: Dobili ste izračune plaća, pedagoškim radnicima bi oko 300,00 eura bila veća plaća.
MATO KUZMINSKI: Tražite povećanje plaće od 28 %. Grad Koprivnica je povećao plaće prije izbora. Rekao sam da jesam za povećanje plaća. Rebalansom ćemo namaknuti sredstva za povećanje plaća. Dali smo određena sredstva za poboljšanje uvjeta rada u vrtiću.

JASNA KLASAN: Nemam ništa protiv da se vama povećaju plaće, ali nije dobro to riješeno u Općinama koje imaju proračunska ograničenja.

SANELA BRGLES: Otkako je Općina Legrad ušla u naš vrtić, stalno imamo sa njima problema i ne mogu se prilagoditi.
ĐURĐICA MUSTAF: Podržavam povećanje plaća u vrtiću, ali me zanima kako je pravno ispravno za datum s kojim bi došlo do povećanja.

SANELA BRGLES: Ako se bude zakonski moglo neka bude povećanje od 1. lipnja.

KREŠIMIR RAJTARIĆ i PREDSJEDNIK predlažu da povećanje plaća ide sa 1. srpnja kako je navedeno u prijedlogu Odluke, a da ravnateljica vrtića vidi da li zakonski to može ići od 1. lipnja, s obzirom kada je Odluka donesena.

PREDSJEDNIK: Ako nema više pitanja, tko je „za“? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
ODLUKA
o davanju suglasnosti na povećanje plaća zaposlenika Dječjeg vrtića

„Vrapčić“, Podružnica „Potočić“ Koprivnički Bregi 
Odluka se prilaže ovom zapisniku i čini njegov sastavni dio.

Točka 3.

SONJA TERZIĆ: u Programu mjera za poticanje rješavanja stambenog pitanja mladih obitelji ostale su iste mjere kao i prošle godine, jer pokrivaju sve mogućnosti rješavanja stambenog pitanja. Za svaku mjeru je povećan iznos pomoći pa sada iznosi 4.100,00 eura, sada će taj iznos dobiti 9 mladih obitelji te je ukupan iznos pomoći povećan te sada iznosi 36.900,00 eura u ovoj godini. 
PREDSJEDNIK: Ako nema pitanja, dajem  na glasovanje. Tko je „za“? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
ZAKLJUČAK
o donošenju Programa mjera za poticanje rješavanja stambenog pitanja

mladih obitelji na području Općine Koprivnički Bregi u 2024. godini  
Zaključak se prilaže ovom zapisniku i čini njegov sastavni dio.
Točka 4.

JASNA KLASAN: Od Odbora za izbor i imenovanja, dobili smo prijedlog članova Odbora za dodjelu javnih priznanja Općine. 
PREDSJEDNIK: Tko je „za“? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
RJEŠENJE
o izboru predsjednika i članova Odbora za

dodjelu javnih priznanja Općine Koprivnički Bregi  

Rješenje se prilaže ovom zapisniku i čini njegov sastavni dio.

Točka 5.

JASNA KLASAN: Naknada za općinskog načelnika se nije mijenjala otpočetka, bila su samo zakonska poravnanja, a također je maknut zamjenik općinskog načelnika kao općinsko tijelo. Povećanje naknade bi bilo oko 150,00 eura bruto te bi nova naknada bila 1.022,00 eura bruto.
PREDSJEDNIK: Dajem na glasovanje, tko je „za“? Konstatiram da su od 6 prisutnih članova Općinskog vijeća, 4 člana glasovala „za“, a 2 člana su bila „protiv“  te se donosi
ODLUKA
o izmjeni Odluke o plaći i drugim pravima iz rada
općinskog načelnika Općine Koprivnički Bregi

Odluka se prilaže ovom zapisniku i čini njegov sastavni dio.

Točka 6.

JASNA KLASAN: Računali smo po zakonskom okviru pa smo vidjeli da ima lufta za povećanje naših plaća, a imamo stvarno male plaće. S obzirom da je komunalni radnik Bos Stjepan stalno na bolovanju, nemamo radnika  za rad pa smo sistematizirali novo radno mjesto spemač/ica – dostavljač/ica.

MATO KUZMINSKI: Komunalni radnik je prošle godine bio više od 6 mjeseci na bolovanju, a ove godine je isto stalno na bolovanju, tako da sada kosi travu Dejan, Renata, načelnik, dvije osobe sa socijale i Sandi koji radi na javnim radovima u Općini. 
PREDSJEDNIK: Tko je „za“ predloženu Odluku? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
ODLUKA

o izmjenama Odluke o koeficijentima za obračun plaće službenika i namještenika Jedinstvenog upravnog odjela Općine Koprivnički Bregi
Odluka se prilaže ovom zapisniku i čini njegov sastavni dio.

Točka 7.

MATO KUZMINSKI: U postupku je postavljanje rasvjete u ulici Stjepana Radića u Glogovcu. Do 7. srpnja bi trebale biti ugrađene 3 klime u Glogovcu. Na igralištu NK „Mladost“ Koprivnički Bregi postavljena su nova rasvjetna tijela, a dobit će ih i NK „Rudar“ Glogovac. Sutra je sastanak sa udrugama u 20,15 sati oko organizacije Dana Općine. Svečana sjednica Općinskog vijeća će biti 14. kolovoza. Darivateljima krvi, koji su krv dali 75, 100 i 125 puta zahvaliti ćemo se na tome i dati im nekakve novce.
JASNA KLASAN je upoznala i informirala prisutne o tome da smo se prijavili na ITU mehanizam te za izradu 5. Izmjena i dopuna Prostornog plana, za koji smo dobili 30.000,00 eura. Prostorni plan će biti digitalan i to nas neće ništa koštati.
PREDSJEDNIK: Budući da se više nitko nije javio za riječ, a dnevni red je iscrpljen, završavam ovu sjednicu u 21,00 sati.
ZAPISNIČAR:






        PREDSJEDNIK:

  Sonja Terzić





                  Siniša Maroševac

